钦定古今图书集成/明伦汇编/氏族典/第206卷 > 高岱
## 钦定古今图书集成/明伦汇编/氏族典/第206卷 > 高岱

按《万姓统谱》：“岱字伯宗，京山人。嘉靖庚戌进士，历刑
部郎中。喜衣敝垢，同舍郎多诮之。会主事董传策、张
翀、给事中吴时来疏大学士严嵩父子不法状，诏逮
系司寇狱，将寘重典。岱请大司寇郑晓轻之狱，戍边。
岱复为资装微服，送之出郊门。嵩父子闻而衔之，莫
可为地。会景王封，讽铨曹出为长史。岱好读先秦古”
文，为唐人诗，多论著。性戆，好面折人过失。后以仕淹
浮湛王门，无所建白。卒。著《鸿猷录》《樵论》《楚汉馀谈》。弟
嘉靖丙辰进士，峃乡荐，皆有才名。